Občina Kanal ob Soči objavlja na podlagi 52., 57. in druge točke prvega odstavka 65. člena Zakona o stvarnem premoženju države in samoupravnih lokalnih skupnosti – ZSPDSLS-1 (Ur. list RS, št. 11/18, 79/18, 61/20 - ZDLGPE, 175/20 - ZIUOPDVE, 78/23 - ZORR, 78/23 - ZUNPEOVE, 131/23 - ZORZFS), 19. člena Uredbe o stvarnem premoženju države in samoupravnih lokalnih skupnosti (Ur. list RS, št. 31/18), naslednjo

**NAMERo O SKLENITVI NEPOSREDNE POGODBE**

**O ODDAJI NEPREMIČNINE V NAJEM**

**1.** **NAZIV IN SEDEŽ UPRAVLJAVCA, KI SKLEPA PRAVNI POSEL RAZPOLAGANJA Z NEPREMIČNIM PREMOŽENJEM**

Občina Kanal ob Soči, Trg svobode 23, 5213 Kanal, matična številka: 5881820000, ID št. za DDV: SI 88524671, tel. 05/39 81 200, e-naslov: gp@obcina-kanal.si

**2.** **PREDMET ODDAJE V NAJEM**

**Predmet oddaje v najem je poslovni prostor v pritličju oz. prvi etaži na naslovu Vojkova ulica 1, Kanal, skupne površine 20,52 m2, del stavbe 177,** ki stoji na parceli \*94, katastrska občina 2269 Kanal. Locirana je v samem centru naselja Kanal.

Nepremična je v lasti Občine Kanal ob Soči v deležu do 1/1 (do celote). Predmet najema je poslovni prostor v pritličju oz. prvi etaži, skupne površine 20,52 m2 in obsega prostor 1 v izmeri 15,80 m2 (bivša cvetličarna) in prostor 2 v izmeri 4,72 m2 (bivše skladišče). Nepremičnina bo oddana v najem po načelu videno-najeto.

**3. NAMEN IN ČAS ODDAJE V NAJEM**

Nepremičnina se oddaja za poslovni najem, za določen čas 3 (treh) let z možnostjo podaljšanja.

**4. NAJEMNINA IN VARŠČINA**

**Izhodiščna višina mesečne najemnine znaša 90,00 EUR na mesec.** Višina najemnine se letno usklajuje z indeksom rasti cen življenjskih potrebščin v RS. Najemnino se plačuje mesečno na transakcijski račun Občine Kanal ob Soči na osnovi izstavljenega računa.

V primeru več sprejemnikov ponudbe bo izbran ponudnik, ki bo ponudil najvišjo ponujeno višino najemnine.

Najemnik je dolžan v roku 15 dni od podpisa najemne pogodbe vplačati varščino v višini 1 (ene) mesečne najemne.

Najemnika bremenijo obratovalni stroški, stroški manjših vzdrževalnih del, stroški zavarovanja, stroški nadomestila za uporabo stavbnega zemljišča in drugi stroški, za katere se stranki dogovorita s pogodbo.

**5**. **POGOJI IN NAČIN ODDAJE NAMERE**

* Namere se oddajo **na obrazcu**, ki je priloga te objave, **v roku 20 dni** od objave na spletni strani najemodajalca. Ponudba se šteje za popolno, če vsebuje vse zahtevane podatke na obrazcu.
* Namere se lahko odda elektronsko ali v pisni obliki (poslano priporočeno ali predloženo na sedež Občine Kanal ob Soči):
* elektronsko (dokumenti skenirani in predloženi v pdf, jpg, tif ali drugem podobnem formatu) po elektronski pošti na naslov gp@obcina-kanal.si, z obveznim naslovom v Zadevi: »Prijava na namero, št. 478-0043/2024«, pri čemer vloga ni pogojena z elektronskim podpisom vlagatelja (velja skeniran dokument z veljavnim podpisom in žigom, če interesent posluje z njim), upošteva se datum prejetega elektronskega sporočila do vključno zadnjega dneva objave do 23:59); ali
* v pisni obliki priporočeno po pošti na naslov Občina Kanal ob Soči, Trg svobode 23, 5213 Kanal (upošteva se prijava, ki bo oddana po pošti z oznako priporočeno najkasneje zadnji dan roka za prijavo),s pripisom na zaprti kuverti »NE ODPIRAJ - Prijava na namero, št. 478-0043/2024«. Na hrbtni strani kuverte mora biti naveden naziv in naslov ponudnika; ali
* v pisni obliki (fizično) predložene na naslov Občine Kanal ob Soči (Trg svobode 23, 5213 Kanal). Upošteva se prijava, ki je oddana v tajništvo, v času uradnih ur občine, v zaprti kuverti, s pripisom na kuverti »NE ODPIRAJ - Prijava na namero, št. 478-0043/2024« najkasneje zadnji dan objave. Na hrbtni strani kuverte mora biti naveden naziv in naslov ponudnika.

**6. DRUGI POGOJI**

* Odpiranje ponudb ni javno.
* V primeru več sprejemnikov ponudbe bo izbran ponudnik, ki bo ponudil najvišjo višino najemnine.
* V primeru, da bo za nepremičnino več sprejemnikov ponudbe, ki bodo ponudili isto višino najemnine, se bodo z njimi opravila dodatna pogajanja o ceni in o drugih pogojih pravnega posla.
* O izboru najugodnejšega ponudnika bodo sprejemniki ponudbe obveščeni v roku 15 dni od izteka roka za oddajo ponudb oz. v roku 15 dni po opravljenih morebitnih pogajanjih.
* Izbrani ponudnik mora skleniti pogodbo v roku 15 dni po prejemu poziva za podpis pogodbe, v nasprotnem primeru se šteje, da je od najema odstopil.
* Izbrani sprejemnik ponudbe mora imeti predhodno poravnane vse zapadle terjatve Občine Kanal ob Soči. Občina Kanal ob Soči ne upošteva ponudbe sprejemnika kot veljavne, če slednji nima poravnanih že zapadlih terjatev do občine.
* V skladu s 6. in 7. odstavkom 51. člena Zakona o stvarnem premoženju države in samoupravnih lokalnih skupnosti - ZSPDSLS-1 pri odpiranju ponudb kot ponudniki ne morejo sodelovati cenilec in člani komisije ter z njimi povezane osebe. Najugodnejši ponudnik bo moral pred sklenitvijo najemne pogodbe podati pisno izjavo, da ni povezana oseba v skladu s 7. odstavkom 51. člena Zakona o stvarnem premoženju države in samoupravnih lokalnih skupnosti.
* Občina Kanal ob Soči si pridržuje pravico, da do sklenitve pravnega posla brez obrazložitve in brez kakršnekoli odškodninske odgovornosti prekine oziroma ustavi postopek najema.

**7. DODATNE INFORMACIJE**

Zainteresirani lahko dobijo dodatne informacije o predmetu in postopku najema na sedežu Občine Kanal ob Soči oz. na telefonski številki 05/39 81 214. Po predhodnem dogovoru je možen ogled prostorov, ki so predmet najema.

Številka: 478-0043/2024-1

Datum: 17. 6. 2024

 **Miha Stegel, župan**

Pripravil:
Miha Grenkuš,
višji svetovalec za upravno pravne zadeve